Document ID: 32004R1241

UREDBA SVETA (ES) št. 1241/2004
z dne 5. julija 2004
o spremembi Uredbe (ES) št. 1255/96 o začasni opustitvi avtonomnih dajatev Skupne carinske tarife za določene industrijske in kmetijske proizvode
SVET EVROPSKE UNIJE JE -
ob upoštevanju Pogodbe o ustanovitvi Evropske Skupnosti in zlasti člena 26 Pogodbe,
ob upoštevanju predloga Komisije,
ob upoštevanju naslednjega:
(1)
V interesu Skupnosti je, da popolnoma ali delno odpravi avtonomne dajatve skupne carinske tarife za določene nove proizvode, ki niso našteti v Prilogi k Uredbi Sveta (ES) št. 1255/96 o začasni opustitvi avtonomnih dajatev Skupne carinske tarife za določene industrijske, kmetijske in ribolovne proizvode (1).
(2)
Proizvodi, za katere Skupnost nima več interesa, da so še naprej oproščeni skupnih avtonomnih dajatev skupne carinske tarife ali katerih opis je treba spremeniti zaradi tehničnega napredka, morajo biti izločeni iz seznama v Prilogi k Uredbi (ES) št. 1255/96.
(3)
Proizvode, katerih opis je treba spremeniti, je treba obravnavati kot nove proizvode.
(4)
Iz navedenih razlogov je ustrezno Uredbo (ES) št. 1255/96 spremeniti -
SPREJEL NASLEDNJO UREDBO:
Člen 1
Priloga k Uredbi (ES) št. 1255/96 se spremeni:
(1)
proizvodi, našteti v Prilogi I k tej uredbi, se vstavijo v Prilogo k Uredbi (ES) št. 1255/96;
(2)
proizvodi, katerih oznake so naštete v Prilogi II k tej uredbi, se črtajo iz Priloge k Uredbi (ES) št. 1255/96.
Člen 2
Ta uredba začne veljati tretji dan po objavi v Uradnem listu Evropske unije.
Uporablja se od 1. julija 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. julija 2004

Labels: 3
1
15
6